கேள்வி: டையசாகுயினோன் பற்றி நீங்கள் என்ன அறிந்துள்ளீர்கள்?
பதில்: டையசாகுயினோன் ''(Diazaquinone)'' என்பது ஒரு பல்லினவளைய அரோமாட்டிக் உள்ளகத்தைக் கொண்ட ஒரு வேதிச் சேர்மம் ஆகும். இரண்டு =CH− கார்பன் அலகுகள் கார்பனைல் அல்லது கீட்டோன் குழுக்களால் இடப்பெயர்ச்சி செய்யப்பட்டிருக்கும் இரட்டைப் பிணைப்பால் பிணைக்கப்பட்ட அடுத்தடுத்துள்ள இரண்டு நைட்ரசன் அணுக்கள் இவ்வுள்ளகத்தில் இடம்பெற்றுள்ளன. எனவே இந்த கார்பன் மற்றும் நைட்ரசன் அணுக்கள் −(C=O)−N=N−(C=O)− என்ற டையசைல் டையிமைடு அலகை உள்ளடக்கியிருக்கும். பிரிடின் குயினோன் 3,6-பிரிடசிண்டையோன், மரகதப் பச்சை, தாலசினின் குயினோனான 1,4-தாலசிண்டையோன் என்ற பச்சை நிற படிகத் திண்மம் போன்றவை மேற்குறிப்பிட்ட விதிமுறைகளுக்கு உட்பட்டுள்ள சில உதாரணங்களாகும். இவ்விரு சேர்மங்களும் அசிட்டோன் கரைகின்றன, இரண்டும் -77 ° செல்சியசு வெப்பநிலையில் நிலைப்புத்தன்மையுடன் உள்ளன. 1962 ஆம் ஆண்டு தாமசு யே கியலி டையசாகுயினோன் என்ற பெயரை முன்மொழிந்தார்.